Ekiwandiiko#1 » Muzigo 2nd, 2016, 12:25 am
KAGGO:
Kaggo ye mwami Owessaza afuga essaza Kyaddondo. Kaggo ye Ssabaddu w'Obuganda.Erinnya ly'Essaza Kyaddondo lyava ku
Ku Kyaddondo jjajja w'Ekika ky'Envuma. Kyaddondo ye yali Kaggo wa Buganda omubereberye,kubanga bwe bajja ne Kintu.
Kyaddondo bwe yava e Nnono nga Bemba amaze okuwangulwa n'agenda azimba e Kawempe.Ku kawempe Kyaddondo kwe yafiira era
kweyaziikibwa.
Erinnya KAGGO liringa lyava ku muntu Owenvuma eyalya Obwakaggo ng'ayitibwa Kaggo oba Ssekaggo kuba erinya Kaggo
oba Ssekaggo lya kika kya Nvuma.Ate tumanyi ng'Abevuma Obwakaggo baabulya emirundi mingi.
Okuva edda Obwakaggo bwami bukulu nnyo ku Kabaka. Edda Kaggo ye yamalanga emizizo gya Kabaka gyonna egy'omu nju
ye era n'ebigambo by'Obwakabaka byonna ebikulu Kaggo teyabibulangamu.Kaggo yali omu ku bantu ab'emizizo
abataasimbibwangako ffumu.
Edda embuga ya Kaggo yali ku lusozi Mbuya. Kyebaava bassaawo enjogera egamba nti:
" Nnaakuyisaako ow'e Mbuya(Kaggo)"
Amakulu nti
" Nja kukukuba"
Embuga ya Kaggo bwe baagiggya e Mbuya ne bagizza e Kasaganti. Na kaakati ebbaluwa eziva ewa Kaggo kyeziva
ziwandiikibwako nti:
" Mbuya- Kasangati"
Olw'okujjukira Mbuya embuga ya Kaggo gye yasookera SSekabaka Mwanga 2 (1884) ye yajjulula embuga ya Kaggo okugiggya
e Mbuya okugizza e Kasangati.
Enngoma ya Kaggo evuga nti:
"Kyaggwe etya? Kaggo ajja"
Ebigambo byo wandiise: 200
ron_Latn fuv_Latn lug_Latn lug_Latn lug_Latn lug_Latn lug_Latn lug_Latn lug_Latn lug_Latn tum_Latn lug_Latn lug_Latn lug_Latn kik_Latn lug_Latn lug_Latn sna_Latn lug_Latn mri_Latn tso_Latn lug_Latn lug_Latn